open-index/open-wikipedia-markdown huggingface dataset:
มุมตาซ มหัล

**มุมตาซ มหัล** (, ; 27 เมษายน 1593 – 17 มิถุนายน 1631) เป็นพระจักรพรรดินีแห่งจักรวรรดิโมกุลตั้งแต่ 19 มกราคม 1628 ถึง 17 มิถุนายน 1631 และอัครมเหสีในจักรพรรดิชาห์ชะฮัน เจ็ดสิ่งมหัศจรรย์ของโลก ทัชมาฮาล สร้างขึ้นโดยพระสวามีเพื่อเป็นสุสานให้พระนาง

## อ้างอิง

หมวดหมู่:ชาวเปอร์เซีย
หมวดหมู่:จักรวรรดิโมกุล
หมวดหมู่:ทัชมาฮาล
หมวดหมู่:เสียชีวิตจากการคลอดบุตร
หญ้าหนวดฤๅษี

**หญ้าหนวดฤๅษี** (, ) เป็นพืชวงศ์หญ้าและพืชหลายฤดู ขึ้นเป็นกอ สูง 20 - 100 เซนติเมตร ใบเป็นเส้นตรง ยาว 6-20 เซนติเมตร มีปลอกหุ้มเรียบ ดอกเป็นดอกช่อแบบราซีม ยาว 4-7 เซนติเมตร ช่อดอกย่อยเป็นแบบ spiked ด้านเดียว ยาว 7 มิลลิเมตร ออกดอกทั้งปี ขยายพันธุ์ด้วยเมล็ดและการแตกหน่อ ชอบขึ้นในดินแห้ง พบตามบริเวณข้างถนนและพื้นที่รกร้าง ชาวฮาวายใช้หญ้าชนิดนี้มุงหลังคาบ้าน

ไฟล์:Heteropogon contortus seed.jpg
ไฟล์:Heteropogon contortus seedhead.jpg
ไฟล์:Heteropogon contortus W IMG_3500.jpg

## อ้างอิง

  
*Noda, K., Teerawatsakul, M., Prakongvongs, C., Chaiwiratnukul, L.1994. *Major weed in Thailand*. Ministry of Agriculture and cooperative

หมวดหมู่:หญ้า
หมวดหมู่:พืชที่ใช้ทำของใช้
หญ้าปล้อง

**หญ้าปล้อง** () เป็นพืชวงศ์หญ้าและพืชหลายฤดู สูงมากกว่า 2 เมตร ออกรากตามข้อ บริเวณปล้องมีเนื้อเยื่อพิธ (pith) ซึ่งมีรูพรุน ใบเป็นเส้นตรงยาว 15-30 เซนติเมตร ดอกช่อ เป็นรูปทรงกระบอก ยาว 15-20 เซนติเมตร ขยายพันธุ์ด้วยการแตกหน่อและเพาะเมล็ด การสังเคราะห์ด้วยแสงใช้การตรึงคาร์บอนแบบ C3 ชอบขึ้นในดินที่ชื้นแฉะหรือมีน้ำขัง หรือในท้องนา
## อ้างอิง
* Noda, K., Teerawatsakul, M., Prakongvongs, C., Chaiwiratnukul, L.1994. Major weed in Thailand. Ministry of Agriculture and cooperative
หมวดหมู่:หญ้า
หญ้าแดง

**หญ้าแดง** (, ) เป็นพืชวงศ์หญ้าและพืชฤดูเดียว สูง 60 -120 เซนติเมตร ใบยาว 20-30 เซนติเมตร ดอกเป็นดอกช่อแบบราซีมคู่ ยาว 5-10 เซนติเมตร ช่อดอกย่อยเป็นแบบ spike ที่สั้นมาก ยาว 5-10 เซนติเมตร สีออกแดง ขยายพันธุ์ด้วยเมล็ด ชอบดินชื้นแฉะ โดยเฉพาะในท้องนา
## อ้างอิง
*Noda, K., Teerawatsakul, M., Prakongvongs, C., Chaiwiratnukul, L.1994. Major weed in Thailand. Ministry of Agriculture and cooperative
หมวดหมู่:หญ้า
Potato dextrose agar

ในทางจุลชีววิทยา **Potato dextrose agar** (BAM Media M127) และ **Potato dextrose broth** เป็นอาหารเลี้ยงเชื้อที่ทำจากมันฝรั่งและเดกซ์โตรส ซึ่ง Potato dextrose agar (ตัวย่อ "PDA") เป็นอาหารเลี้ยงเชื้อที่ใช้กันอย่างแพร่หลายใช้สำหรับเลี้ยงเชื้อราและแบคทีเรียที่ที่ก่อโรคพืชหรือย่อยสลายซากพืช

ซึ่ง PDA นั้นมีความสามารถในการเพาะเลี้ยงแบคทีเรียและเชื้อราหลายชนิดที่พบได้ในดิน อาหารเลี้ยงเชื้อนี้สามารถใช้ร่วมกับยาปฏิชีวนะหรือกรดเพื่อทดสอบยับยั้งการเจริญเติบโตของแบคทีเรียหรือเชื้อรา และ PDA ยังนำมาใช้ในอุตสาหกรรมอาหารเพื่อทดสอบเชื้อราที่อาจทำให้ผลิตภัณฑ์อาหารเน่าเสีย นอกจากนี้ยังใช้ในอุตสาหกรรมยาสำหรับคัดกรองสารต้านเชื้อราที่อาจมีอยู่ในยา

Potato dextrose agar เป็นอาหารเลี้ยงเชื้อที่มีความหลากหลายในการเพาะเลี้ยงแบคทีเรียและเชื้อรา (ยีสต์และรา) อาหารเลี้ยงเชื้อนี้ถูกใช้กับเชื้อราหลายประเภท แต่มีอาหารเลี้ยงเชื้ออื่น ๆ ที่มีความเฉพาะมากกว่าในการเพาะเลี้ยงเชื้อราบางชนิด ซึ่งอาหารเลี้ยงเชื้อเหล่านี้รวมถึง malt extract agar และ sabouraud agar โดยที่ malt extract agar มีความเป็นกรดมากกว่า PDA และมักใช้ในการเพาะเลี้ยงเชื้อราในกลุ่ม Penicillium ซึ่ง Sabouraud agar มีความเป็นกรดเล็กน้อยเช่นกัน โดยมีค่า pH อยู่ระหว่าง 5.6-6.0 ซึ่งคล้ายกับ PDA มักใช้สำหรับแยกเชื้อราชนิดที่ก่อโรค เช่น Dermatophytes

## ส่วนประกอบโดยทั่วไป
:
การเตรียมน้ำมันฝรั่งสามารถทำได้โดยการต้มมันฝรั่งที่หั่นไว้ 200 กรัม (7.1 ออนซ์) ที่ล้างแล้วและไม่ปอกเปลือก ในน้ำกลั่นประมาณ 1 ลิตร (0.22 แกลลอนอังกฤษ; 0.26 แกลลอนสหรัฐฯ) เป็นเวลา 30 นาที จากนั้นเทน้ำโดยกรองผ่านผ้าขาวบาง จากนั้นเติมน้ำกลั่นจนปริมาตรรวมของสารเป็น 1 ลิตร (0.22 แกลลอนอังกฤษ; 0.26 แกลลอนสหรัฐฯ) หลังจากนั้นเติมเดกซ์โตรส 20 กรัม (0.71 ออนซ์) และผงวุ้น 20 กรัม (0.71 ออนซ์) แล้วนำอาหารเลี้ยงเชื้อไปนึ่งฆ่าเชื้อในหม้อนึ่งความดันไอน้ำที่ 15 ปอนด์ต่อตารางนิ้ว (100 กิโลปาสคาล) เป็นเวลา 15 นาที

ส่วน Potato dextrose broth (ตัวย่อ "PDB") ทำเช่นเดียวกันแต่ไม่เติมวุ้น ตัวอย่างจุลินทรีย์ที่นิยมเลี้ยงด้วยอาหารนี้ได้แก่ *[[Candida albicans]]* และ *[[Saccharomyces cerevisiae]]* และเชื้อรา เช่น *[[Aspergillus niger]]*

## อ่านเพิ่มเติม
* Atlas, R.M.: *Handbook of Microbiological Media*, second edition. Lawrence C. Parks (1997)

## อ้างอิง

หมวดหมู่:อาหารเลี้ยงเชื้อ
หมวดหมู่:มันฝรั่ง
โรงเรียนวัดนิมมานรดี

**โรงเรียน[[วัดนิมมานรดี]]** เป็นโรงเรียนรัฐ ตั้งอยู่ที่ แขวงบางหว้า เขตภาษีเจริญ กรุงเทพมหานคร และยังถือเป็นสถานที่ท่องเที่ยวสามารถเดินทางมาท่องเที่ยวได้โดยสะดวกเนื่องด้วยอยู่ใกล้กับศูนย์ตลาดบางแค และมีพระราชสุตาลังการเป็นอาจารย์ใหญ่ ซึ่งเป็นผู้ให้การสนับสนุนต่อกิจกรรมต่าง ๆ ของโรงเรียนเสมอมา โรงเรียนแห่งนี้ยังมีชื่อเสียงจากการประดิษฐ์เครื่องดนตรีชนิดต่าง ๆ ทั้ง กีตาร์ ขลุ่ย ซอ และกลอง ด้วยเปลือกมังคุด ขึ้นเป็นครั้งแรกของโลกและมีการสอนโขนที่ดีมาก

## ประวัติ
โรงเรียนวัดนิมมานรดี เป็นโรงเรียนรัฐ ตั้งอยู่ที่ แขวงบางหว้า เขตภาษีเจริญ กรุงเทพมหานคร ซึ่งเดิมเป็นโรงเรียนอนุบาล โดยมี พร  อั่งโสภา เป็นผู้สอนก่อนที่จะตั้งเป็นโรงเรียนประชาบาล ภายหลังจากเหตุการณ์การปฏิวัติสยาม พ.ศ. 2475 จึงได้จัดตั้งโรงเรียนประชาบาลตามแผนการศึกษาแห่งชาติ และเริ่มการสอนในวันที่ 4 มีนาคม พ.ศ. 2475 ในภายหลัง เมื่อมีจำนวนนักเรียนมากขึ้น จึงได้ของบประมาณจากรัฐบาลไทย เพื่อจัดสร้างอาคารเรียนถาวร

## อ้างอิง

## แหล่งข้อมูลอื่น
* เว็บทางการ 
* ประวัติโรงเรียน

นิมมานรดี
หมวดหมู่:โรงเรียนสังกัดกรุงเทพมหานคร
หมวดหมู่:โรงเรียนในเขตภาษีเจริญ
หมวดหมู่:โรงเรียนที่ก่อตั้งในปี พ.ศ. 2475
การเจาะช่องเยื่อหุ้มหัวใจ

**การเจาะช่องเยื่อหุ้มหัวใจ** () เป็นหัตถการทางการแพทย์ที่มักทำเพื่อระบายน้ำออกจากช่องเยื่อหุ้มหัวใจ

ภาวะที่จำเป็นต้องได้รับการเจาะช่องเยื่อหุ้มหัวใจ เช่น หัวใจถูกบีบรัด เป็นต้น

หมวดหมู่:หทัยวิทยา
PDA (แก้ความกำกวม)

**PDA** อาจหมายถึง
* พีดีเอ หรือ เครื่องช่วยงานส่วนบุคคลแบบดิจิทัล (personal digital assistant)
* พอลิไดอะเซทิลีน (polydiacetylenes) - กลุ่มพอลิเมอร์ชนิดหนึ่ง
* ดักตัส อาร์เทอริโอซัส ยังคงอยู่ (patent ductus arteriosus) - โรคหัวใจผิดปกติแต่กำเนิดชนิดหนึ่ง
* Potato dextrose agar - อาหารเลี้ยงเชื้อสำหรับยีสต์และรา
* การแสดงความรักในที่สาธารณะ (public displays of affection) - การแสดงความใกล้ชิดทางกายให้คนอื่นเห็น
คุณ (บุคคลแห่งปีของนิตยสารไทม์)

"**คุณ**" หรือ "**ผู้ใช้อินเทอร์เน็ตทั่วโลก**" หรือ "**พวกคุณทุกคน**" (You) ได้รับเลือกให้เป็นบุคคลแห่งปีของนิตยสารไทม์ ประจำปี พ.ศ. 2549 ซึ่งเป็นการยอมรับคุณและคนอีกหลายล้านคนทั่วโลกซึ่งมีส่วนในการสร้างเนื้อหาที่ผู้ใช้สร้างขึ้น (user-generated content) ให้แก่วิกิพีเดีย มายสเปซ เฟซบุ๊ก ระบบปฏิบัติการกนู/ลีนุกซ์ และอีกหลายเว็บไซต์ที่มีลักษณะเปิดโอกาสให้ผู้ใช้สนับสนุนข้อมูล หรือที่เรียกว่า เว็บ 2.0

## เบื้องหลัง
ผู้ที่ได้รับเลือกให้เป็น "บุคคลแห่งปี" ก่อนหน้านี้ ส่วนใหญ่แล้วจะเป็นบุคคลสำคัญในประวัติศาสตร์ โดยมีบางปีที่บุคคลที่ได้รับเลือกนั้นเป็นตัวแทนเชิงสัญลักษณ์ของกลุ่มคน และอีกจำนวนน้อยที่เป็นสิ่งไม่มีชีวิต คือ คอมพิวเตอร์ ("เครื่องจักรแห่งปี" ในปี พ.ศ. 2525) และโลกที่กำลังถูกคุกคาม ("ดาวเคราะห์แห่งปี" ในปี พ.ศ. 2531)

การจัดอันดับของสื่อที่คล้ายกันก็ได้รับรองความสำคัญที่เพิ่มมากขึ้นของชุมชนออนไลน์และเนื้อหาที่ผู้ใช้สร้างขึ้น โดย "คุณ!" ถูกจัดให้อยู่ในลำดับที่หนึ่งในรายชื่อ "50 บุคคลผู้มีความสำคัญในขณะนี้" ของบิซซิเนส 2.0 เมื่อเดือนกรกฎาคม พ.ศ. 2549 ขณะที่เอบีซีนิวส์ได้จัดบล็อกเกอร์เป็น "บุคคลแห่งปี" พ.ศ. 2547

## การตัดสินใจ
ตามกระบวนการประจำปีของนิตยสารไทม์ สำนักข่าวแห่งอื่น ๆ ได้เสนอผู้ชิงตำแหน่งบุคคลแห่งปีอื่น "คุณ" หรือ "ชาวยูทูบ" ได้ปรากฏตั้งแต่เดือนพฤศจิกายนว่าอาจได้รับเลือกเป็นบุคคลแห่งปี มีการสำรวจความคิดเห็นของผู้อ่านออนไลน์ การตัดสินใจขั้นสุดท้ายกระทำโดยบรรณาธิการจัดการ ริชาร์ด สเตนเจล

การตัดสินใจดังกล่าวได้รับการประกาศในฉบับวันที่ 13 ธันวาคม พ.ศ. 2549 หน้าปกของนิตยสารนั้นเป็นภาพจอภาพคอมพิวเตอร์ไอแม็กกับแผงไมลาร์สะท้อนโดยมีหน้าต่างของตัวเล่นวิดีโอคล้ายยูทูบ โดยเจตนาจะให้สะท้อนใบหน้าของผู้ที่หยิบนิตยสารขึ้นมา

## การวิจารณ์
การตัดสินใจดังกล่าวทำให้เกิดการวิจารณ์ตามมาเนื่องจากมันถูกอธิบายว่าเป็นมโนคติและอาจถึงขั้นเสแสร้ง หลายสัปดาห์ก่อนหน้าการประกาศ นิตยสารไทม์ตัดสินใจถามผู้ใช้ในโพล "ใครควรจะเป็นบุคคลแห่งปี" ซึ่งผลปรากฏว่า อูโก ชาเบซ เป็นผู้ชนะโพลดังกล่าว โดยได้รับคะแนน 35% ของทั้งหมด ประธานาธิบดีอิหร่าน มะห์มูด อะห์มะดีเนจาด ตามมาเป็นอันดับสอง ผู้วิจารณ์ชี้ว่าไทม์เพิกเฉยต่อประชาธิปไตยดิจิตอลในหมู่ผู้อ่าน ส่วนผู้สนับสนุนไทม์แย้งว่าโพลออนไลน์ไม่สามารถใช้เป็นตัวแทนได้ เนื่องจากมันไม่ใช่ค่าทางวิทยาศาสตร์ ดังนั้น การตัดสินใจดังกล่าวจึงไม่ควรตั้งอยู่บนโพลนี้ ลิงก์ไปยังผลโพลออนไลน์ถูกนำออก

## อ้างอิง

หมวดหมู่:เว็บ 2.0
Saccharomyces cerevisiae

***Saccharomyces cerevisiae*** เป็นสปีชีส์ของยีสต์ที่ใช้ทำขนมปังและเบเกอรี่อื่น ๆ ช่วยให้ขึ้นฟู และใช้เป็นสิ่งมีชีวิตแม่แบบสำหรับการศึกษาเซลล์ของยูคาริโอต "*Saccharomyces*" มาจากภาษากรีกที่ถูกทำให้เป็นละตินหมายถึง ราในน้ำตาล (sugar mold) *saccharo-* หมายถึงน้ำตาล และ*myces* หมายถึงรา *Cerevisiae* มาจากภาษาละตินหมายถึงเกี่ยวกับเบียร์

## แหล่งข้อมูลอื่น
* Saccharomyces Genome Database
* Cell cycle and metabolic cycle regulated transcription in yeast
* Yeast Resource Center Public Data Repository 
* Munich Information Center for Protein Sequences 
* What are Yeast 
* BioPIXIE 
* BioGRID: A General Repository for Saccharomyces cerevisiae Interactions
* Yeastract : YEASTRACT (Yeast Search for Transcriptional Regulators And Consensus Tracking)
* YeastNet (Yeast Consensus Metabolic Reconstruction)

หมวดหมู่:เห็ดรา
Candida albicans

***Candida albicans*** เป็นยีสต์ชนิดหนึ่งซึ่งเป็นเชื้อก่อโรคประเภทเชื้อฉวยโอกาสในคน โดยเฉพาะในผู้ป่วยโรคเอดส์
[thumb|''Candida albicans'' เจริญใน [Sabouraud agar]]

## อ้างอิง

## แหล่งข้อมูลอื่น

* ''Candida'' Genome Database
* U.S. National Institutes of Health on the ''Candida albicans'' genome

หมวดหมู่:เห็ดรา
หมวดหมู่:จุลชีพก่อโรค
เหรียญช่วยราชการเขตภายใน

**เหรียญช่วยราชการเขตภายใน** () มีอักษรย่อว่า ช.ร. เป็นเหรียญที่พระราชทานสำหรับบำเหน็จความชอบในราชการ สร้างขึ้นใน พ.ศ. 2484

## ประวัติ

พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ทรงพระกรุณาโปรดเกล้าฯ ให้สร้างขึ้นเมื่อ พ.ศ. 2484 เพื่อพระราชทานแก่ผู้ที่ได้รับมอบหน้าที่ให้ช่วยเหลือราชการ ทหาร หรือตำรวจ เกี่ยวกับการรบตามคำสั่งของราชการ หรือองค์กรที่ราชการรับรอง
## ลักษณะ

### ชนิด
เหรียญช่วยราชการเขตภายใน แบ่งเป็น 2 ชนิด คือ
* เหรียญช่วยราชการภายใน การรบสงครามอินโดจีน
* เหรียญช่วยราชการภายใน การรบสงครามมหาเอเชียบูรพา
### ลักษณะ
เหรียญช่วยราชการเขตภายใน เป็นเหรียญโลหะรูปกลม

**ด้านหน้า** มีรูปพระมหามงกุฎอยู่เหนือจักร ข้างซ้ายและขวาเป็นรูปปีกนก มีสมอขัดในวงจักร

**ด้านหลัง** มีตัวอีกษรจารึกว่า "ช่วยราชการเขตภายใน"
### แพรแถบ

เหรียญช่วยราชการเขตภายในนี้มีแพรแถบสำหรับห้อยสีต่างกัน ตามการรบ ปรากฏอยู่ใน**พระราชกำหนด เหรียญช่วยราชการเขตภายใน พุทธศักราช 2484** ดังนี้

* **เหรียญช่วยราชการเขตภายใน การรบ[[กรณีพิพาทอินโดจีน|สงครามอินโดจีน]]** เป็นสีแดง กว้าง 3.5 เซนติเมตร ตอนกลางของแถบมีริ้วสีขาว กว้าง 5 มิลลิเมตร

* **เหรียญช่วยราชการเขตภายใน การรบ[[สงครามมหาเอเชียบูรพา]]** เป็นสีเขียว กว้าง 3.5 เซนติเมตร ตอนกลางของแถบมีริ้วสีแดง กว้าง 5 มิลลิเมตร

## ภาพตัวอย่างเหรียญ
thumb | left | เหรียญช่วยราชการเขตภายใน การรบสงครามอินโดจีน
thumb | right | เหรียญช่วยราชการเขตภายใน การรบสงครามมหาเอเชียบูรพา

## อ้างอิง

เหรียญช่วยราชการเขตภายใน
ถ้ำพระเมืองภูกูด

**ถ้ำพระเมืองภูกูด** (ภาษาลาว: ຖ້ຳພະເມືອງພູກູດ) อยู่ที่บ้านเชียงงา เมืองภูกูด แขวงเชียงขวาง โดนเดินทางจากเวียงจันทน์ด้วยเส้นทางสายเวียงจันทน์ – เชียงขวาง ที่ผ่านสามแยกภูคูน มีการพัฒนาให้เป็นแหล่งท่องเที่ยวทั้งด้านประตูเข้าออก ร้านค้าและไฟฟ้าภายในถ้ำ ชาวลาวเชื่อว่าเป็นถ้ำศักดิ์สิทธิ์ มีพระพุทธรูปใหญ่สององค์ ในสมัยสงครามเวียดนาม ถ้ำนี้เป็นที่หลบภัยของชาวบ้านจากการโจมตีทางอากาศ มีการจัดตั้งเป็นโรงพยาบาล มีเตียงสำหรับคนป่วย
 หมวดหมู่:แขวงเชียงขวาง
การสังเคราะห์เวอเลอร์

**การสังเคราะห์เวอเลอร์** เป็นการเปลี่ยนแอมโมเนียมไซยาเนตไปเป็นยูเรีย ปฏิกิริยาเคมีนี้ถูกค้นพบในปี ค.ศ. 1828 โดยฟรีดริช เวอเลอร์ขณะพยายามสังเคราะห์แอมโมเนียมไซยาเนต ปฏิกิริยาดังกล่าวถูกมองว่าเป็นจุดเริ่มต้นของเคมีอินทรีย์สมัยใหม่ ถึงแม้ว่าปฏิกิริยาเวอเลอร์จะเป็นการเปลี่ยนแอมโมเนียมไซยาเนต ซึ่งเกลือนี้ปรากฏเฉพาะเป็นสารตัวกลางที่ไม่เสถียรเท่านั้น เวอเลอร์สาธิตปฏิกิริยาดังกล่าวในสื่อตีพิมพ์ต้นฉบับที่มีชุดตัวทำปฏิกิริยาที่แตกต่างกัน โดยมีทั้งกรดไซยานิกและแอมโมเนีย, ซิลเวอร์ไซยาเนตกับแอมโมเนียมคลอไรด์, เลดไซยาเนตกับแอมโมเนีย และเมอร์คิวรีไซยาเนตกับไซยานาติกแอมโมเนีย (ซึ่งก็คือกรดไซยานิกกับแอมโมเนีย)

ปฏิกิริยานี้สามารถแสดงโดยเริ่มต้นจากสารละลายโพแทสเซียมไซยาเนตกับแอมโมเนียมคลอไรด์ซึ่งจะถูกผสม ให้ความร้อนและทำให้เย็นอีกครั้ง หลักฐานเพิ่มเติมของการเปลี่ยนรูปทางเคมียังสามารถตรวจสอบได้จากการเติมสารละลายกรดออกซาลิกซึ่งได้ผลิตภัณฑ์เป็นยูเรียออกซาเลตโดยตกตะกอนสีขาว

อีกทางหนึ่ง ปฏิกิริยาสามารถกระทำได้โดยเลดไซยาเนตกับแอมโมเนีย ปฏิกิริยาที่แท้จริงเกิดขึ้นเป็นปฏิกิริยาแทนที่คู่ซึ่งกันและกันแล้วก็เกิดเป็นแอมโมเนียมไซยาเนต เขียนเป็นสมการได้ดังนี้

: \mathrm{Pb(NCO)_2 + 2NH_3 + 2H_2O \rightarrow Pb(OH)_2 + 2NH_4(NCO)}

แอมโมเนียมไซยาเนตแตกตัวเป็นแอมโมเนียและกรดไซยานิก ซึ่งทำปฏิกิริยากับยูเรียต่อในปฏิกิริยาการเพิ่มนิวคลิโอไฟล์ ตามด้วยโทเมอริกไอโซเมอไรเซชัน เขียนเป็นสมการได้ดังนี้

: \mathrm{NH_4(NCO) \rightarrow NH_3 + HNCO \leftrightarrow (NH_2)_2CO}

การเกิดสารประกอบเชิงซ้อนกับกรดออกซาลิกช่วยทำให้สมดุลเคมีนี้สมบูรณ์

การสังเคราะห์เวอเลอร์นี้มีความสำคัญอย่างยิ่งในประวัติศาสตร์ เนื่องจากเป็นครั้งแรกที่สารประกอบอินทรีย์ถูกผลิตขึ้นจากตัวทำปฏิกิริยาอนินทรีย์ การค้นพบดังกล่าวได้ค้านทฤษฎีกระแสหลักในเวลานั้นที่เรียกว่า "ชีวิตนิยม" ซึ่งกล่าวว่าสารอินทรีย์มีอำนาจพิเศษหรือพลังชีวิตที่พบในสิ่งมีชีวิตตามธรรมชาติ ด้วยเหตุผลนี้เองที่ทำให้สารประกอบอินทรีย์และอนินทรีย์มีเส้นแบ่งแยกออกจากกันอย่างชัดเจน ยูเรียถูกค้นพบในปี ค.ศ. 1799 และก่อนหน้าการสังเคราะห์ดังกล่าวสามารถพบได้เฉพาะจากสิ่งมีชีวิตอย่างเช่น ปัสสาวะ

## อ้างอิง

* 

หมวดหมู่:ปฏิกิริยาเคมี
หมวดหมู่:เคมีอินทรีย์
เมซอน

ในฟิสิกส์ของอนุภาค **เมซอน** หรือ **มีซอน** () ( หรือ ) คืออนุภาคย่อยในกลุ่มแฮดรอนที่ประกอบด้วยควาร์ก 1 ตัวและปฏิควาร์ก 1 ตัว เกาะเกี่ยวอยู่ด้วยกันด้วยแรงอย่างเข้ม เนื่องจากเมซอนประกอบด้วยอนุภาคย่อย มันจึงมีขนาดทางกายภาพ ด้วยเส้นผ่าศูนย์กลางประมาณหนึ่งเฟมโตเมตร(10−15 เมตร) ซึ่งมีขนาดประมาณ  ของหนึ่งโปรตอนหรือหนึ่งนิวตรอน เมซอนทั้งหมดไม่เสถียร ที่มีอายุยืนที่สุดเพียงไม่กี่หนึ่งส่วนร้อยของหนึ่งไมโครวินาทีเท่านั้น เมซอนที่มีประจุจะสลายตัว (บางครั้งผ่านทางอนุภาคระดับกลาง) กลายเป็นอิเล็กตรอนและนิวทริโน เมซอนที่ไม่มีประจุอาจสลายตัวไปเป็นโฟตอน

เมซอนไม่ได้เกิดจากการสลายให้กัมมันตรังสี แต่ปรากฏอยู่ในธรรมชาติเพียงแต่เป็นผลิตภัณฑ์ที่อายุสั้นมากของปฏิสัมพันธ์พลังงานสูงมากในสสาร ระหว่างกลุ่มอนุภาคที่ทำจากควาร์ก ตัวอย่างเช่น ในปฏิสัมพันธ์ รังสีคอสมิก อนุภาคดังกล่าวเป็นโปรตอนและนิวตรอนทั่วไป เมซอนยังเกิดขึ้นบ่อยอีกด้วยโดยการสร้างขึ้นในเครื่องเร่งอนุภาคพลังงานสูงที่มีการชนกันของกลุ่มโปรตอน, กลุ่มปฏิโปรตอนหรืออนุภาคอื่น ๆ

ในธรรมชาติความสำคัญของเมซอนน้ำหนักเบาก็คือการที่พวกมันเป็นอนุภาคสนามควอนตัมที่สัมพันธ์กันที่สามารถส่ง แรงนิวเคลียร์ แบบเดียวกับที่โฟตอนเป็นอนุภาคที่ส่งแรงแม่เหล็กไฟฟ้า เมซอนที่มีพลังงานสูงกว่า (มวลมากกว่า) ได้ถูกสร้างขึ้นเพียงชั่วขณะหนึ่งตอนบิกแบง แต่ไม่ถูกพิจารณาว่ามีบทบาทสำคัญในธรรมชาติวันนี้ อย่างไรก็ตามอนุภาคดังกล่าวจะถูกสร้างขึ้นอย่างสม่ำเสมอในการทดลอง เพื่อที่จะเข้าใจธรรมชาติของควาร์กชนิดหนักที่ประกอบกันขึ้นเป็นเมซอนชนิดที่หนักกว่า

เมซอนเป็นส่วนหนึ่งของครอบครัวอนุภาคแฮดรอน และถูกกำหนดให้เป็นเพียงอนุภาคที่ประกอบด้วยสองควาร์ก สมาชิกอื่น ๆ ของครอบครัวแฮดรอนคือ แบริออน ที่เป็นอนุภาคย่อยที่ประกอบด้วยสามควาร์กแทนที่จะเป็นสองควาร์ก การทดลองบางอย่างแสดงหลักฐานของ เมซอนแปลกใหม่ ซึ่งไม่ได้มีเนื้อหาควาร์กที่มีวาเลนซ์แบบเดิมที่มีหนึ่งควาร์กและหนึ่งปฏิควาร์ก

เพราะว่าควาร์กมีสปินเท่ากับ  ความแตกต่างในจำนวนควาร์กระหว่างเมซอนและแบริออนเป็นผลให้เกิดเมซอนสองควาร์กทั่วไปกลายเป็น โบซอน ในขณะที่แบริออนเป็น เฟอร์มิออน 

แต่ละชนิดของเมซอนมีปฏิยานุภาคที่สอดคล้องกัน (ปฏิเมซอน) ซึ่งควาร์กจะถูกแทนที่ด้วยปฏิควาร์กที่สอดคล้องกันของมันและถูกแทนที่ได้ในทางกลับกัน ตัวอย่างเช่น ไพออน บวก (π+) ถูกสร้างขึ้นจากอัพควาร์กหนึ่งตัวและดาวน์ปฏิควาร์กหนึ่งตัว และปฏิยานุภาคที่สอดคล้องกันของมันคือ ไพออนลบ (π-) ถูกสร้างขึ้นจากหนึ่งอัพปฏิควาร์กและหนึ่งดาวน์ควาร์ก

เพราะว่าเมซอนประกอบด้วยควาร์ก มันจึงมีส่วนร่วมทั้งใน อันตรกิริยาอย่างอ่อน และ อันตรกิริยาอย่างเข้ม เมซอนที่มีประจุไฟฟ้าสุทธิก็ยังมีส่วนร่วมใน แรงแม่เหล็กไฟฟ้าเช่นกัน พวกมันจะถูกแยกประเภทตามเนื้อหาของควาร์ก, โมเมนตัมเชิงมุมรวม, เท่าเทียมกัน และคุณสมบัติอื่น ๆ อีกมากมายเช่น C-เท่าเทียมกัน และ G-เท่าเทียมกัน แม้ว่าจะไม่มีเมซอนที่เสถียรก็ตาม พวกที่มีมวลต่ำกว่าก็ยังเสถียรมากกว่าเมซอนทีมีมวลขนาดใหญ่ที่สุด และมีความง่ายกว่าที่จะสังเกตเห็นและศึกษาในเครื่องเร่งอนุภาค หรือในการทดลองรังสีคอสมิก พวกมันก็ยังมักจะมีมวลน้อยกว่าแบริออนอีกด้วย หมายความว่าพวกมันจะถูกผลิตขึ้นได้ง่ายกว่าในการทดลอง ดังนั้นพวกมันจึงแสดงปรากฏการณ์บางอย่างที่ให้พลังงานที่สูงกว่าได้อย่างรวดเร็วกว่าแบริออนที่ประกอบด้วยกลุ่มควาร์กเดียวกันจะสามารถทำได้ ยกตัวอย่างเช่น ชาร์มควาร์กถูกพบเห็นเป็นครั้งแรกใน J/Psi meson (J/ψ) ในปี 1974 และ บอตทอมควาร์ก ใน upsilon meson (ϒ) ในปี 1977

## อ้างอิง

หมวดหมู่:ฟิสิกส์อนุภาค
ฟรีดริช เวอเลอร์

**ฟรีดริช เวอเลอร์** (, 31 กรกฎาคม ค.ศ. 1800 - 23 กันยายน ค.ศ. 1882) เป็นนักเคมีชาวเยอรมัน ผู้เป็นที่รู้จักกันดีจากการสังเคราะห์ยูเรีย และยังเป็นบุคคลแรก ๆ ที่พยายามแยกธาตุเคมีหลายธาตุ

## ประวัติ
เวอเลอร์เกิดในเอสแชร์ไชม์ ในปี ค.ศ. 1823 เวอเลอร์สำเร็จการศึกษาแพทยศาสตร์ในไฮเดลเบิร์กที่ห้องปฏิบัติการของเลโอโปลด์ กเมลิน ผู้ซึ่งจัดการให้เขาทำงานกับเยินส์ ยาคอบ แบร์เซลิอุสในสต็อกโฮล์ม เขาสอนวิชาเคมีตั้งแต่ ค.ศ. 1826 ถึง 1831 ที่โรงเรียนโปลิเทคนิคในเบอร์ลินจนกระทั่ง ค.ศ. 1839 เมื่อเขาประจำอยู่ที่โรงเรียนโปลิเทคนิคที่คัสเซิล หลังจากนั้น เขาได้เป็นศาสตราจารย์เคมีสามัญในมหาวิทยาลัยกอตติงเกน ที่ซึ่งเขาทำงานอยู่จนกระทั่งเสียชีวิตในปี ค.ศ. 1882 ในปี ค.ศ. 1834 เขาได้รับเลือกให้เป็นสมาชิกต่างชาติของราชสมาคมวิทยาศาสตร์สวีเดน

## การพัฒนาความรู้วิชาเคมี
เวอเลอร์ได้ชื่อว่าเป็นผู้บุกเบิกเคมีอินทรีย์หลังจากที่เขาสามารถสังเคราะห์ยูเรียขึ้นโดยอุบัติเหตุในการสังเคราะห์เวอเลอร์ในปี ค.ศ. 1828 การสังเคราะห์ดังกล่าวถือเป็นจุดสำคัญในประวัติศาสตร์ของวิทยาศาสตร์ซึ่งพิสูจน์แย้งทฤษฎีพลังชีวิตซึ่งเคยเชื่อกันมาเป็นเวลาหลายศตวรรษ โดยการแสดงให้เห็นว่าสารประกอบอินทรีย์สามารถถูกสังเคราะห์ขึ้นได้จากสารตั้งต้นที่เป็นสารอนินทรีย์ 

## งานสำคัญ การค้นพบและงานวิจัย
เวอเลอร์ยังเป็นที่รู้จักกันว่าเป็นผู้ค้นพบร่วมของเบริลเลียม, ซิลิกอน และซิลิกอนไนไตรด์ เช่นเดียวกับการสังเคราะห์แคลเซียมคาร์ไบด์ และอื่น ๆ ในปี ค.ศ. 1834 เวอเลอร์และยุสตุส ไลบิกได้ตีพิมพ์การสำรวจน้ำมันของอัลมอนด์ขม พวกเขาพิสูจน์จากการทดลองที่ว่ากลุ่มอะตอมคาร์บอน ไฮโดรเจน และออกซิเจนสามารถแสดงคุณสมบัติเหมือนกับธาตุ เข้าแทนที่ธาตุ และสามารถแลกเปลี่ยนธาตุในสารประกอบเคมีกันได้

นับตั้งแต่การค้นพบโพแทสเซียมโดยฮัมฟรี เดวี ได้มีการสันนิษฐานว่าอลูมินา ซึ่งเป็นส่วนสำคัญของดินเหนียว ประกอบด้วยโลหะอยู่รวมกับออกซิเจน เดวี โอแอร์สเทดท์ และแบร์เซลิอุสพยายามที่จะสกัดเอาโลหะนี้ออกมา แต่ไม่สำเร็จ ในภายหลัง เวอเลอร์ได้ทำงานในหัวข้อนี้ และค้นพบโลหะอะลูมิเนียมในปี ค.ศ. 1827 สำหรับเขามีการแยกธาตุอิตเทรียม เบริเลียมและไทเทเนียม การสังเกตที่ว่า "ซิลิเซียม" (ซิลิกอน) สามารถพบได้ในผลึก และหินสะเก็ดดาวบางชิ้นที่มีสารอินทรีย์ เขาวิเคราะห์อุกกาบาตจำนวนหนึ่ง และใช้เวลาอีกหลายปีในการเขียนหนังสือรวบรวมวรรณกรรมเกี่ยวกับอุกกาบาตใน *Jahresberichte über die Fortschritte der Chemie* เขาเป็นผู้ถือครองหินและเหล็กอุกกาบาตสะสมส่วนตัวที่ดีที่สุดที่มีอยู่ เวอเลอร์และแซนต์ แคลร์ โดวิลล์ ค้นพบรูปผลึกของโบรอน และเวอเลอร์และบัฟค้นพบสารประกอบไฮโดรเจนของซิลิกอน (ซิเลน) และออกไซด์ของธาตุเดียวกัน เวอเลอร์ยังได้เตรียมยูเรียได้ให้ห้องปฏิบัติการโดยไม่ต้องอาศัยเซลล์สิ่งมีชีวิตอีกด้วย

## มรดก
การค้นพบของเวอเลอร์ได้มีอิทธิพลใหญ่หลวงต่อทฤษฎีเคมี ในใบแทรกของนิตยสารไซแอนติฟิกอเมริกัน ค.ศ. 1882 ได้หมายเหตุว่า "จากงานวิจัยสองหรือสามงาน เขาคู่ควรจะได้รับเกียรติยศสูงสุดเท่าที่บุคคลในแวดวงวิทยาศาสตร์จะสามารถได้รับ แต่ผลของงานของเขานั้นมีมากอย่างแท้จริง หากเขามิได้มีชีวิตอยู่ ลักษณะของวิชาเคมีจะแตกต่างไปจากที่เป็นในปัจจุบันอย่างมาก"

## อ้างอิง

หมวดหมู่:นักเคมีชาวเยอรมัน
หมวดหมู่:ภาคีสมาชิกราชสมาคมแห่งลอนดอน
หมวดหมู่:บุคคลจากแฟรงก์เฟิร์ต
หมวดหมู่:ศิษย์เก่าจากมหาวิทยาลัยมาร์บวร์ค
หมวดหมู่:ศิษย์เก่าจากมหาวิทยาลัยไฮเดิลแบร์ค
หมวดหมู่:บุคคลจากมหาวิทยาลัยเกิททิงเงิน
อุทกภัยในประเทศจีน พ.ศ. 2553

**อุทกภัยในประเทศจีน พ.ศ. 2553** เริ่มต้นขึ้นตั้งแต่ต้นเดือนพฤษภาคม มีผู้เสียชีวิต 392 คน และตามข้อมูลจนถึงวันที่ 30 มิถุนายน พ.ศ. 2553 มีอีก 232 คนที่ได้รับรายงานว่าหายสาบสูญ รวมทั้ง 57 คนในเหตุดินถล่มในกุ้ยโจว ในจำนวนผู้เสียชีวิต 53 คนเสียชีวิตจากอุทกภัยและดินถล่มที่เกิดขึ้นระหว่างวันที่ 31 พฤษภาคม และ 3 มิถุนายน และอีก 266 คนเสียชีวิตระหว่างวันที่ 13 ถึง 29 มิถุนายน เมื่อถึงสิ้นเดือนมิถุนายน มีผู้เสียชีวิตแล้วรวม 424 คน รวม 42 คนจากเหตุดินถล่มที่กุ้ยโจว มีผู้เสียชีวิตเพิ่มอีก 277 คน และอีก 147 คนหายสาบสูญในช่วงสองสัปดาห์แรกของเดือนกรกฎาคม ทำให้ยอดผู้เสียชีวิตรวมเมื่อวันที่ 5 สิงหาคม เพิ่มขึ้นเป็น 1,072 คน เหตุโคลนถล่มในมณฑลกานซูเมื่อช่วงต้นเดือนสิงหาคมทำให้มีผู้เสียชีวิตไปอย่างน้อย 1,471 คน และอีก 294 คนหายสาบสูญ รวมแล้ว เหตุอุทกภัยและดินถล่มทำให้มีผู้เสียชีวิตไปอย่างน้อย 3,185 คนในจีนเมื่อถึงวันที่ 31 สิงหาคม มีผู้ได้รับผลกระทบจากอุทกภัยครั้งนี้มากกว่า 230 ล้านคน ใน 28 มณฑล เทศบาลและเขตปกครอง โดยเฉพาะอย่างยิ่งมณฑลและเขตปกครองทางตอนใต้และตอนกลางของประเทศ ได้แก่ เจ้อเจียง ฝูเจี้ยน เจียงซี หูเป่ย หูหนาน กว่างตง กว่างซี เทศบาลฉงชิ่ง กานซู ซื่อชวน และกุ้ยโจว และมณฑลทางตะวันออกเฉียงเหนือจี๋หลิน ขณะที่มีผู้ถูกอพยพไปอย่างน้อย 4.66 ล้านคน เนื่องจากความเสี่ยงว่าจะเกิดอุทกภัยและดินถล่มในช่วงครึ่งหลังของเดือนมิถุนายน เมื่อถึงต้นเดือนสิงหาคม มีประชากรมากกว่า 12 ล้านคนถูกอพยพ  และตัวเลขเพิ่มขึ้นเป็น 15.2 ล้านคนเมื่อถึงวันที่ 31 สิงหาคม

ประชากรหลายล้านคนขาดแคลนน้ำดื่มอุปโภค และบ้านเรือนรวมกว่า 1.36 ล้านหลังถูกทำลาย และพืชผลการเกษตรอีกมากกว่า 97,200 ตารางกิโลเมตรถูกน้ำท่วม ขณะที่ไร่นาอีกกว่า 2,000,000 เอเคอร์ถูกทำลายอย่างสมบูรณ์เมื่อถึงปลายเดือนมิถุนายน แม่น้ำหลายสิบสายยังคงมีน้ำไหลบ่า รวมไปถึงแม่น้ำเพิร์ลในมณฑลกว่างตง  ซึ่งได้รับผลกระทบจากภัยแล้งรุนแรงในช่วงฤดูใบไม้ผลิที่ผ่านไป เมื่อปริมาณน้ำในแม่น้ำลดระดับลงอย่างรุนแรง มูลค่าความเสียหายทั้งหมดจากอุทกภัยคิดเป็นมูลค่าราว 83,800 ล้านหยวนเมื่อวันที่ 27 มิถุนายน พ.ศ. 2553 และมากกว่า 275,000 ล้านหยวนเมื่อวันที่ 8 สิงหาคม เมื่อถึงปลายเดือนสิงหาคม ไร่นากว่า 16.5 ล้านเฮกเตอร์ได้รับผลกระทบจากอทุกภัย และ 2.09 ล้านเฮกเตอร์ถูกทำลายอย่างสมบูรณ์

เมื่อปลายเดือนพฤษภาคม พ.ศ. 2553 ฝนที่ตกลงมาอย่างหนักทำให้รถไฟตกรางในมณฑลเจียงซี ทำให้มีผู้เสียชีวิตอย่างน้อย 19 คน และทางรถไฟเซี่ยงไฮ้-คุนหมิงต้องปิด 24 ชั่วโมงเนื่องจากดินถล่ม

แม่น้ำสายหลักจำนวนมากในจีน รวมทั้งแม่น้ำแยงซี แม่น้ำเหลืองและแม่น้ำซงหัวมีระดับน้ำเข้าระดับอันตราย รัฐบาลจีนจัดสรรงบประมาณกว่า 2,100 ล้านหยวนสำหรับงานกู้ภัยและบรรเทาสาธารณภัย แม่น้ำเจียหลิง แม่น้ำฮัน และแม่น้ำหวยเองก็ได้เพิ่มระดับขึ้นสูงกว่าระดับเตือนภัย

## อ้างอิง

หมวดหมู่:ภัยพิบัติในประเทศจีน
หมวดหมู่:ภัยธรรมชาติในปี พ.ศ. 2553
วิลเลียม เบเวอริดจ์

**วิลเลียม เฮนรี เบเวอริดจ์, บารอนเบเวอริดจ์ที่ 1** () เป็นนักเศรษฐศาสตร์และนักวางแผนสังคมชาวอังกฤษเชื้อสายสกอต เป็นผู้มีบทบาทในการวางรากฐานระบบประกันสังคมให้แก่รัฐบาลเพื่อเป็นแนวทางในการพัฒนาคุณภาพชีวิตในช่วงหลังสงครามโลกครั้งที่สอง เขาได้รับการยอมรับนับถือเป็นผู้สร้างรัฐสวัสดิการในสหราชอาณาจักร

## ประวัติและผลงาน
เบเวอริดจ์เกิดที่เมืองรัมปุระ เขตปกครองแบงกอล ในบริติชราช (ปัจจุบันอยู่ในประเทศบังกลาเทศ) บิดาเป็นผู้พิพากษาประจำอินเดีย แต่ลอร์ดเบเวอริดจ์เติบโตและได้รับการศึกษาในประเทศอังกฤษโดยตลอด เขาสำเร็จการศึกษาสาขาคณิตศาสตร์และวิชาคลาสสิกจากมหาวิทยาลัยออกซ์ฟอร์ดในปีค.ศ. 1902

หลังจบการศึกษา เขาเริ่มทำงานเป็นนักกฎหมาย และเริ่มมีความสนใจระบบบริการสังคม เขาเริ่มเขียนบทความลงหนังสือพิมพ์ *Morning Post* เกี่ยวกับสาเหตุของภาวะว่างงานในปีค.ศ. 1903 ซึ่งนั่นทำให้เขาได้รับตำแหน่งรองผู้ดูแลโถงทอยบี (Toynbee Hall) อันเป็นสถานที่ในละแวกของชนชั้นแรงงานและคนยากจนที่เหล่าบุคลากรของมหาวิทยาลัยกลุ่มหนึ่งใช้ทำงานและรับฟังปัญหาในการดำรงชีพ

ในปีค.ศ. 1909 บรรดาบทความที่เขาเขียนลงหนังสือพิมพ์ *Morning Post* ถูกรวบรวมและตีพิมพ์เป็นหนังสือที่ชื่อว่า *Unemployment : A Problem of Industry* (*การว่างงาน : ปัญหาของอุตสาหกรรม*) ถือเป็นงานเขียนทางสังคมวิทยาที่มีชื่อเสียงฉบับแรกของเขา เขาเสนอว่าปัญหาการว่างงานหรือคนไม่มีงานทำนั้น สามารถแก้ไขได้โดยจัดระบบอุตสากรรมเสียใหม่ เขายังสนับสนุนให้รัฐเข้าไปแทรกแซงบางประการต่ออุตสาหกรรม เพื่อเป็นการส่งเสริมไม่ให้สังคมอ่อนแอลง

ความปราดเปรื่องของเบเวอริดจ์เป็นที่ต้องตาของนางเบียทริช เวบบ์ (Beatrice Webb) นักสังคมนิยมชื่อดัง นางเสนอให้วินสตัน เชอร์ชิล รัฐมนตรีพาณิชย์ในขณะนั้น ให้โอกาสเบเวอริดจ์แสดงความสามารถ ทำให้ในปีค.ศ. 1909 เบเวอริดจ์ได้รับแต่งตั้งเป็นผู้อำนวยการสำนักจัดหางานคนแรก ซึ่งเขาอยู่ในตำแหน่งนี้จนถึงค.ศ. 1916 ในช่วงเวลาดำรงตำแหน่งนี้เอง เขามีส่วนช่วยร่างพระราชบัญญัติจัดหางาน ค.ศ. 1909 และพระราชบัญญัติประกันสังคมแห่งชาติ ค.ศ. 1911 สำนักจัดหางานของเบเวอริดจ์สามารถจัดแจงคนเข้าทำงานได้มากกว่าหนึ่งล้านอัตราต่อปีภายหลังก่อตั้งเพียงสี่ปี

ในช่วงสงครามโลกครั้งที่หนึ่ง เกิดภาวะขาดแคลนสินค้าอุปโภคบริโภคบางประเภท เบเวอริดจ์เป็นผู้คิดระบบปันส่วนอาหารและสินค้า โดยเฉพาะเนื้อสัตว์ ข้าวสาลี ชา และน้ำตาล ซึ่งมีราคาในตลาดสูงขึ้นเป็นเท่าตัวก่อนสงคราม ภาพประชาชนรอซื้อสินค้ายาวเหยียดเป็นภาพปกติในเวลานั้น ในที่สุดรัฐบาลก็เริ่มดำเนินการปันส่วนสินค้าตามข้อเสนอของเขาในต้นปีค.ศ. 1918 ซึ่งก็ดำเนินไปอย่างราบรื่นดี

## แหล่งข้อมูลอื่น
*การศึกษา  วิลเลียม เบเวอริดจ์   และ ''Beveridge Report'' 
* บทสรุปพิเศษ 300 หน้า ของ ''Beveridge Report'' 
*สถานที่รวบรวมเอกสารของวิลเลียม เบเวอริดจ์ ที่สำนักเศรษฐศาสตร์ลอนดอน

ว
หมวดหมู่:บุคคลจากมหาวิทยาลัยออกซฟอร์ด
หมวดหมู่:บุคคลที่เกิดในปี พ.ศ. 2422
หมวดหมู่:บุคคลที่เสียชีวิตในปี พ.ศ. 2506
สปิน

**สปิน** () อาจหมายถึง
*สปิน (ฟิสิกส์) - การหมุนรอบตัวเองของอนุภาค
*สปิน (สเกตลีลา) - การหมุนรอบตัวเองในสเกตลีลา
*สปิน (ซอฟต์แวร์) - ซอฟต์แวร์ตรวจสอบโมเดล

## ดูเพิ่ม
* การหมุน
* การหมุนรอบตัวเอง
โคชิก

thumb|โคชิกขณะเปล่งเสียง

**โคชิก** () เป็นช้างเอเชียเพศผู้ในสวนสนุกเอเวอร์แลนด์ ที่ยองอิน ประเทศเกาหลีใต้ เกิดเมื่อ ค.ศ. 1990 มันปรากฏเป็นพาดหัวข่าวในเดือนกันยายน พ.ศ. 2549 เมื่อพบว่ามันสามารถเลียนเสียงคำพูดภาษาเกาหลีสำหรับคำว่า "ใช่ (네)", "ไม่ (아니오)", "นั่ง (앉아)", "นอนลง (누워)" และคำอื่นอีกสี่คำ มันจะส่งเสียงโดยการเอางวงของมันเข้าไปในปาก และเขย่างวงขณะที่หายใจออก คล้ายกับการส่งเสียงเป่านกหวีดของมนุษย์ที่ใช้นิ้วมือหรือปาก กวอน ซูวาน ผู้อำนวยการสวนสัตว์ในโซลกล่าวว่า "เราวางแผนที่จะศึกษาต่อไป โดยยามเฝ้าประตู, สัตวแพทย์ และนักวิทยาศาสตร์ ว่าโคชิกเข้าใจความหมายคำเหล่านี้ที่มันกล่าวออกมาหรือไม่"

เช่นเดียวกับทุกกรณีของการพูดของสัตว์ ที่มีการคาดหวังผลสังเกตการณ์ ซึ่งมันอาจจะไม่มีความหมายจากการแสดงท่าล้อเลียน และอาจเป็นการสร้างขึ้นสำหรับหลายเหตุผล

## อ้างอิง

* 에버랜드 ‘말하는 코끼리’  
* 코식아 '좋아' 해봐! 

## แหล่งข้อมูลอื่น
* Kosik, Talking Elephant, Attracts Researchers And Tourists In South Korea 

หมวดหมู่:เอเวอร์แลนด์
หมวดหมู่:ช้างที่มีชื่อเสียง
หมู่เกาะคอมมานเดอร์

thumb|right|350px|แผนที่แสดงตำแหน่งของเกาะคอมมานเดอร์ เกาะใหญ่สุดทางตะวันตกคือเกาะเบริง เกาะเล็กกว่าคือเกาะเมดนี

**หมู่เกาะคอมมานเดอร์** () หรือ **หมู่เกาะคอมันดอร์สกี** หรือ **คอมันดอร์สกีเยอออสโตรวา** (, *Komandorskiye ostrova*) เป็นหมู่เกาะในประเทศรัสเซีย ตั้งอยู่ทางตะวันออกของคาบสมุทรคัมชัตคา ทางตะวันออกเฉียงใต้ของทะเลเบริง เป็นส่วนหนึ่งของเขตอะเลอูตสกี ดินแดนคัมชัตคา ประเทศรัสเซีย ประกอบด้วยเกาะเบริง (ยาว 95 กิโลเมตร  กว้าง 15 กิโลเมตร), เกาะเมดนี (ยาว 55 กิโลเมตร กว้าง 5 กิโลเมตร) และอีก 15 เกาะเล็ก
หมวดหมู่:เกาะในมหาสมุทรแปซิฟิก
กูราเซา

**กูราเซา** () หรือ **กอร์ซอว์** () มีชื่อเรียกอย่างเป็นทางการว่า **ประเทศกูราเซา** (; ปาเปียเมนตู: ; ) เป็น 1 ใน 4 ประเทศองค์ประกอบของราชอาณาจักรเนเธอร์แลนด์ โดยเป็นประเทศเกาะซึ่งประกอบด้วยเกาะกูราเซากับเกาะไกลน์กูราเซา (ไม่มีคนอาศัยอยู่) ตั้งอยู่ในหมู่เกาะเลสเซอร์แอนทิลลีส ทางตอนใต้ของทะเลแคริบเบียน ห่างจากชายฝั่งตอนเหนือของประเทศเวเนซุเอลาออกไปประมาณ 65 กิโลเมตร

กูราเซามีพื้นที่ 444 ตารางกิโลเมตร (171 ตารางไมล์)  มีประชากร 160,337 คน ณ วันที่ 1 มกราคม ค.ศ. 2017 และมีวิลเลมสตัดเป็นเมืองหลวง พื้นที่ทั่วไปเป็นพื้นที่ราบ มีอุตสาหกรรมที่สำคัญคือ การกลั่นน้ำมันซึ่งนำน้ำมันดิบมาจากเวเนซุเอลา นอกจากนี้ยังเป็นแหล่งท่องเที่ยว

ชาวสเปนเดินเรือมาถึงกูราเซาใน ค.ศ. 1499 และเริ่มตั้งถิ่นฐานใน ค.ศ. 1527 ต่อมาบริษัทอินเดียตะวันตกของเนเธอร์แลนด์ได้เข้ามายึดครองใน ค.ศ. 1634 ต่อมาตกเป็นของอังกฤษระหว่าง ค.ศ. 1807–1815 หลังจากนั้นกลับเป็นของเนเธอร์แลนด์อีกโดยรวมอยู่ในอาณานิคมกูราเซาและเขตสังกัด (Curaçao and Dependencies) ระหว่าง ค.ศ. 1815–1954 ต่อมาได้ถูกผนวกรวมกับดินแดนอื่น ๆ เช่น อารูบา, ซินต์มาร์เติน, ซาบา, โบแนเรอ แล้วเปลี่ยนฐานะโดยจัดตั้งเป็นเนเธอร์แลนด์แอนทิลลีส ในช่วงนี้กูราเซามีชื่อทางการว่า "ดินแดนเกาะกูราเซา" (Island Territory of Curaçao) จนกระทั่งวันที่ 10 ตุลาคม ค.ศ. 2010 เนเธอร์แลนด์แอนทิลลีสถูกยุบเลิก กูราเซาจึงกลายเป็นประเทศปกครองตนเองโดยตรงภายในราชอาณาจักรเนเธอร์แลนด์ เช่นเดียวกับประเทศเนเธอร์แลนด์, อารูบา และซินต์มาร์เติน

## ประวัติศาสตร์

## เศรษฐกิจ
เกาะกูราเซามีเศรษฐกิจแบบเปิด ภาคส่วนที่สำคัญที่สุดคือการท่องเที่ยวการค้าระหว่างประเทศ บริการขนส่ง การกลั่นน้ำมัน คลังเก็บน้ำมัน และ บริการเติมน้ำมันเชื้อเพลิง และ บริการทางการเงิน ระหว่างประเทศ สัญญาเช่าโรงกลั่นน้ำมันของเกาะ น้ำมันของรัฐเวเนซุเอลา PDVSA หมดอายุในปี 2019 โรงงานแห่งนี้มีพนักงาน 1,000 คน กลั่นน้ำมันจากเวเนซุเอลาเพื่อ ส่งออกไปยังสหรัฐอเมริกาและเอเชีย

## รัฐบาล

## ภูมิศาสตร์

## วัฒนธรรม
### ศิลปะภาพ
ศิลปะภาพในกูราเซาประกอบไปด้วยภาพวาด ประติมากรรม และศิลปะบนท้องถนน

เกาะกูราเซาส่งเสริมศิลปะบนท้องถนนด้วยเทศกาล Kaya Kaya ซึ่งจัดขึ้นในย่าน Otrabanda ของเมืองวิลเลมสตัด ถนนในเมืองวิลเลมสตัดเต็มไปด้วยภาพจิตรกรรมฝาผนังจากเทศกาลต่างๆ มากมาย

## อ้างอิง


หมวดหมู่:ราชอาณาจักรเนเธอร์แลนด์
หมวดหมู่:ประเทศในเขตแคริบเบียน
หมวดหมู่:เลสเซอร์แอนทิลลีส
หมวดหมู่:รัฐและดินแดนที่ก่อตั้งในปี พ.ศ. 2553
หมวดหมู่:ประเทศที่ใช้ภาษาดัตช์เป็นภาษาทางการ
ตแชนสตอคอวา

**ตแชนสตอคอวา** หรือ **เชนสโตโควา** (, ; ; ) เป็นเมืองในโปแลนด์ใต้ บนฝั่งแม่น้ำวาร์ตา มีประชากร 217,530 คน ทำให้เป็นเมืองที่มีประชากรมากเป็นอันดับที่ 13 ของประเทศ

เมืองนี้เป็นชุมทางรถไฟ มีอุตสาหกรรมสิ่งทอ กระดาษ เหล็กกล้า เหล็ก ผลิตภัณฑ์อาหาร โดยเป็นที่ตั้งของภาพวาดพระแม่มารี (แม่พระสีดำ) มีพิพิธภัณฑ์หลายแห่ง นอกจากนั้นยังเป็นเมืองที่มีความสำคัญทางประวัติศาสตร์ เป็นเมืองที่มั่งคั่งในศตวรรษที่ 10 ในสงครามโลกครั้งที่ 1 และ 2 ตกอยู่ใต้การยึดครองของกองกำลังฝ่ายเยอรมัน

## ชื่อเมือง
ชื่อตแชนสตอคอวาหมายถึง *สถานที่ของ Częstoch* ซึ่งมีที่มาจากชื่อบุคคลว่า Częstoch และมีการบันทึกลงในเอกสารสมัยกลางเป็น *Częstobor* และ *Częstomir*

## ภูมิอากาศ

## เมืองพี่น้อง
ตแชนสตอคอวาเป็นเมืองพี่น้องกับเมืองดังนี้:

* เบธเลเฮม ปาเลสไตน์
* อีร์คุตสค์ ประเทศรัสเซีย
* Kamianets-Podilskyi ประเทศยูเครน 
* Loreto ประเทศอิตาลี
* ลูร์ด ประเทศฝรั่งเศส
* นาซาเรธ ประเทศอิสราเอล
* Ourém ประเทศโปรตุเกส
* ฟอทซ์ไฮม์ ประเทศเยอรมนี
* Rēzekne ประเทศลัตเวีย
* เชาเล ประเทศลิทัวเนีย
* เซาท์เบนด์ สหรัฐ
* รัฐสตีเรีย ประเทศออสเตรีย
* ซาโปปัน ประเทศเม็กซิโก

## อ้างอิง

## อ่านเพิ่ม
* 
* 
* 

## แหล่งข้อมูลอื่น

* Official website
* The Black Madonna Monastery
* Częstochowa Yizkor Book – remembering Częstochowa Jews murdered by Nazis
* 8 Częstochowa Yizkor Books at NYPL
* 
* 

หมวดหมู่:เมืองในจังหวัดชล็อนสก์
หมวดหมู่:ศาสนสถาน
หมวดหมู่:นครศักดิ์สิทธิ์
ชวีซ์ดีฟอรา

**ชวีซ์ดีฟอรา** () เป็นเมืองในรัฐมีนัชเจไรช์ ประเทศบราซิล ตั้งอยู่ติดกับชายแดนรัฐรีโอเดจาเนโร จากข้อมูลประชากรปี ค.ศ. 2006 มีประชากร 509,125 คน มีพื้นที่เมือง 1,437 กม² สถานที่ตั้งตั้งอยู่แหล่งการพัฒนาเศรษฐกิจและประชากร ตั้งอยู่ในเมืองสำคัญ 3 เมืองใหญ่ทางตอนใต้ของบราซิล ได้แก่ ริโอเดจาเนโร (189 กม.), เบลูโอรีซองชี (260 กม.) และเซาเปาลู (486 กม.)

## อ้างอิง

หมวดหมู่:เมืองในรัฐมีนัชเจไรช์
แก็ชแกเมต

**แก็ชแกเมต** () เป็นเมืองตอนกลางของประเทศฮังการี เป็นเมืองใหญ่เป็นอันดับ 8 ของประเทศ ในเทศมณฑลบาช-กิชกุน เป็นศูนย์กลางตลาดผลไม้ มีโรงกลั่นสุรา อุตสาหกรรมทำเครื่องหนัง ชื่อของเมือง คำว่า *kecske* ในภาษาฮังการี หมายถึง แพะ

หมวดหมู่:เมืองในประเทศฮังการี
ปลาซักเกอร์

**ปลาซักเกอร์** (; ) เป็นปลาน้ำจืดชนิดหนึ่ง มีชื่อวิทยาศาสตร์ว่า *Pterygoplichthys multiradiatus* ในวงศ์ปลาซักเกอร์ (Loricariidae)

มีลำตัวยาว ปากเป็นรูปถ้วยเพื่อใช้ในการดูดอาหารและยึดติดกับก้อนหินหรือวัสดุแข็ง ๆ ต่าง ๆ ในน้ำ ครีบหลังสูงใหญ่ มีก้านครีบเดี่ยวหนึ่งคู่ และมีก้านครีบแข็ง 12–14 ก้าน ครีบก้นมีก้านครีบเดี่ยวหนึ่งก้าน และก้านครีบแขนงสี่ก้าน ครีบอกมีก้านครีบเดี่ยวหนึ่งก้าน และก้านครีบแขนงห้าก้าน ครีบท้องมีก้านครีบเดี่ยวหนึ่งก้าน และก้านครีบแขนงสี่ก้าน ครีบไขมันมีเงี่ยงแหลมหนึ่งก้าน ลำตัวปกคลุมด้วยแผ่นกระดูกแข็งด้านละ 23-24 แผ่นทั่วลำตัวเหมือนสวมใส่เสื้อเกราะ ลำตัว ครีบหลัง ครีบอก ครีบท้องและครีบหางมีจุดสีน้ำตาลหรือดำกระจายไปทั่ว 

มีการกระจายพันธุ์ในแม่น้ำโอริโนโก แถบประเทศอาร์เจนตินา, เวเนซุเอลา และตรินิแดด มีขนาดโตเต็มที่ประมาณ 50–60 เซนติเมตร

ปลาซักเกอร์ชนิดนี้นับเป็นปลาซักเกอร์อีกชนิดหนึ่ง ที่มีการแพร่กระจายไปในหลายพื้นที่เหมือนเช่นปลาซักเกอร์ชนิด *[[ปลาซักเกอร์ธรรมดา|Hypostomus plecostomus]]* ซึ่งอยู่ต่างสกุลกัน ด้วยการนำเข้าเป็นปลาสวยงามเพื่อทำความสะอาดในตู้ปลาเหมือนกับปลาซักเกอร์ชนิดอื่น ๆ ทำให้บางคนเรียกปลาชนิดนี้ว่า "ปลาดูดกระจก" ปัจจุบันนี้ได้กลายเป็นปัญหาชนิดพันธุ์ต่างถิ่นที่รุกรานแหล่งน้ำรวมถึงสัตว์น้ำของประเทศอื่นที่ได้ไปแพร่กระจายพันธุ์ รวมถึงในประเทศไทย รวมถึงยังมีผู้นำไปหลอกขายเป็นปลาปล่อย โดยเรียกว่า "ปลาราหู"

## อ้างอิง

 
## แหล่งข้อมูลอื่น
* รูปและข้อมูลจาก Fishbase.org

หมวดหมู่:วงศ์ปลาซักเกอร์
หมวดหมู่:ปลาตู้
หมวดหมู่:ปลาทวีปอเมริกาใต้
หมวดหมู่:ชนิดพันธุ์ต่างถิ่น
เมืองเวียงพูคา

**เมืองเวียงภูคา** (ภาษาลาว: ເມືອງວຽງພູຄາ) เป็นเมืองที่อยู่ทางตอนใต้ของแขวงหลวงน้ำทา ห่างจากเทศบาลแขวงประมาณ 60 กิโลเมตร มีเนื้อที่ 1,866 ตารางกิโลเมตร เป็นเมืองที่ตั้งในเขตภูเขา ติดต่อกับเมืองต่างๆดังนี้คือเมืองน้ำทา เมืองนาแล และเมืองลอง แขวงบ่อแก้ว ประกอบด้วยชนเผ่าที่หลากหลาย ทั้งชาวอาข่า ชาวมูเซอ ชาวขมุ ชาวม้งและชาวลาว และยังเป็นที่เชื่อมต่อการค้าระหว่างเมืองน้ำทากับเมืองห้วยทรายของแขวงบ่อแก้ว 

แหล่งท่องเที่ยวที่สำคัญในเมืองเวียงภูคา ได้แก่วัดมหาพรต สร้างขึ้นสมัยพุทธศตวรรษที่ 21 – 22 ตั้งอยู่บนยอดเขาสูง ชาวเมืองเชื่อว่าเป็นสถานที่ศักดิ์สิทธิ์ มีสิ่งศักดิ์สิทธิ์คุ้มครอง นอกจากนั้นยังมีถ้ำที่สวยงามจำนวนมาก เช่นถ้ำกาวฮาวอยู่บ้านน้ำแอ่ง ถ้ำภูผาสาด ใกล้กับบ้านท่าหลวง และถ้ำน้ำใหม่ เป็นต้น

เวียงพูคา
หมวดหมู่:อาณาจักรล้านช้าง
หมวดหมู่:อาณาจักรหลวงพระบาง
หมวดหมู่:อาณาจักรล้านนา
โรคทางพันธุกรรม

**โรคทาง[[พันธุกรรม]]**เป็นโรคซึ่งเกิดจากความผิดปกติของยีนหรือโครโมโซม แม้โรคบางชนิดเช่นมะเร็งจะมีสาเหตุส่วนหนึ่งสัมพันธ์กับความผิดปกติของพันธุกรรม แต่ก็ยังเกิดจากสาเหตุอื่นๆ ที่เป็นปัจจัยสิ่งแวดล้อมด้วย โรคทางพันธุกรรมส่วนใหญ่เป็นโรคที่พบได้น้อย อาจมีผู้ป่วยเพียงหนึ่งในหลายพันหรือหลายล้านคน ความผิดปกติทางพันธุกรรมที่ถ่ายทอดเป็นลักษณะด้อยบางชนิด อาจทำให้ผู้ที่เป็นพาหะหรือเป็นเฮเทอโรไซกัสเกิดภาวะได้เปรียบทางพันธุกรรมในสภาพแวดล้อมบางแบบได้ เช่นที่พันธุกรรมทาลัสซีเมียทำให้มีโอกาสรอดชีวิตในพื้นที่ที่มีการระบาดของมาลาเรียมากขึ้น เป็นต้น
หมวดหมู่:พันธุศาสตร์
หมวดหมู่:โรคทางพันธุกรรม
หมวดหมู่:เวชพันธุศาสตร์
พล็อยดี

[thumb|120px|เซลล์ดิพลอยด์มี[โครโมโซม 2 ชุด ซึ่งเป็นโฮโมโลกัสกัน]]
**พล็อยดี** () หมายถึงจำนวนชุดของโครโมโซมในเซลล์

เซลล์สืบพันธุ์ของมนุษย์มีโครโมโซมชุดสมบูรณ์หนึ่งชุด อยู่ในเซลล์อสุจิและเซลล์ไข่ ซึ่งได้รับโครโมโซมแต่ละชุดมาจากพ่อหรือแม่ จึงมีจำนวนโครโมโซมเป็น **แฮพลอยด์** (haploid: n) เซลล์สืบพันธุ์นี้จะมาผสมกันได้เป็นเซลล์โซมาติกซึ่งมีจำนวนชุดโครโมโซมมากขึ้นเป็นสองเท่า เรียกว่า **ดิพลอยด์** (diploid: 2n)

หมวดหมู่:พันธุศาสตร์คลาสสิก
หมวดหมู่:เซลล์พันธุศาสตร์
พันธุ์ป่า

**พันธุ์ป่า**หรือ**ไวลด์ไทป์** () เป็นฟีโนไทป์หนึ่งของสิ่งมีชีวิตสปีชีส์หนึ่งๆ ที่เป็นรูปแบบพื้นฐานเกิดขึ้นเองและพบได้ในธรรมชาติ ตามความเข้าใจเดิมนั้นลักษณะที่เป็นพันธุ์ป่าหมายถึงลักษณะที่เกิดจากอัลลีล "ปกติ" ของโลคัสนั้นๆ ซึ่งไม่เหมือนกับอัลลีล "กลายพันธุ์" ซึ่งไม่ปกติ ปัจจุบันเป็นที่ทราบกันดีแล้วว่าโลคัสส่วนใหญ่ของยีนนั้นมีอัลลีลหลายรูปแบบซึ่งมีความถี่แตกต่างกันไปตามภูมิประเทศที่สิ่งมีชีวิตนั้นๆ อยู่อาศัย ดังนั้นรูปแบบพันธุ์ป่าที่เป็นพื้นฐานจริงๆ นั้น จึงไม่มีอยู่จริง อย่างไรก็ดีโดยทั่วไปนั้นถือว่าอัลลีลที่พบบ่อยที่สุด หรือมีความถี่มากที่สุด จะถือว่าเป็นอัลลีลที่เป็นพันธุ์ป่า

หลักการว่าด้วยการมีอยู่ของไวลด์ไทป์มีประโยชน์ในการศึกษาสิ่งมีชีวิตต้นแบบเช่นแมลงวันผลไม้ *[[Drosophila melanogaster]]* ซึ่งลักษณะปรากฎ (ฟีโนไทป์) บางอย่างของแมลงวันนี้ เช่น สีตา หรือรูปร่างปีก สามารถถูกเปลี่ยนแปลงโดยการเกิดการกลายพันธุ์ในรูปแบบต่างๆ ได้ เช่น การมีตาสีขาว การมีร่องที่ปีก เป็นต้น อัลลีลที่เป็นไวลด์ไทป์จะถูกกำหนดด้วยสัญลักษณ์ "+" ที่ด้านบน
## See also
* Genotype
* Phenotype

## อ้างอิง

## แหล่งข้อมูลอื่น
* "Absence of the wild-type allele" - Pediatrics 
* "Genetically-spliced bacteria may benefit agriculture" - Sarasota Herald-Tribune
* "Reading of DNA allows creation of synthetic vaccines" - Star News
* ["A Curious Clue in Cats" - Newsday](http://pqasb.pqarchiver.com/newsday/access/103999001.html?dids=103999001:103999001&FMT=ABS&FMTS=ABS:FT&type=current&date=Jun+28%2C+1988&author=By+Robert+Cooke&pub=Newsday+(Combined+editions)&desc=A+Curious+Clue+in+Cats+Cats+infected+by+the+feline+leukemia+virus+can+get+a+strange+variety+of+diseases%2C+a+new+finding+that+may+help+in+human+AIDS+and+cancer+research&pqatl=google) 
* "A Genetically Engineered Agriculture Revolution?" - The Telegraph

หมวดหมู่:พันธุศาสตร์คลาสสิก
อัลลีล

**อัลลีล** () คือรูปแบบหนึ่ง จากหลายๆ รูปแบบของยีนหนึ่ง  บางครั้งอัลลีลที่แตกต่างกันอาจทำให้เกิดลักษณะที่แสดงออก เช่น สีตา สีผม ที่แตกต่างกันได้ บางครั้งอัลลีลที่แตกต่างกันอาจไม่ได้ทำให้มีลักษณะแสดงออกที่แตกต่างกันก็ได้

สิ่งมีชีวิตหลายเซลล์ส่วนใหญ่มีโครโมโซมสองชุด เรียกว่าเป็นสิ่งมีชีวิตแบบดิพลอยด์ โครโมโซมเหล่านี้เรียกว่าเป็นโครโมโซมที่เป็นโฮโมโลกัสกัน สิ่งมีชีวิตแบบดิพลอยด์จะมียีนหนึ่ง ๆ หนึ่งยีน (และหมายถึงอัลลีลหนึ่ง ๆ หนึ่งอัลลีล) บนโครโมโซมแต่ละอัน หากทั้งสองอัลลีลเป็นอัลลีลที่เหมือนกัน เรียกว่าเป็นอัลลีลที่เป็นโฮโมไซกัส ถ้าไม่เหมือนกันเรียกว่าเป็นเฮเทอโรไซกัส

## อ้างอิง

หมวดหมู่:พันธุศาสตร์คลาสสิก
หมวดหมู่:พงศาวลีวิทยาพันธุศาสตร์
ไซโกซิตี

**ไซโกซิตี** () คือความเหมือนหรือไม่เหมือนของยีนทั้งสองของลักษณะหนึ่งๆ ของสิ่งมีชีวิตหนึ่งๆ หากยีนทั้งสองเหมือนกัน สิ่งมีชีวิตนั้นก็จะมีลักษณะนั้นๆ แบบเป็น**ฮอโมไซกัส** () หรือเป็น**พันธุ์แท้** หากไม่เหมือนกัน สิ่งมีชีวิตนั้นจะมีลักษณะนั้นๆ แบบเป็น**เฮเทอโรไซกัส** () หรือเป็น**พันทาง**หรือ**พันธุ์ผสม** หากหายไปยีนหนึ่งเหลือเพียงยีนเดียวเรียกว่าเฮมิไซกัส (hemizygous) หากหายไปทั้งสองยีนเรียกว่านัลลิไซกัส (nullizygous)
## ประเภทต่างๆ
คำต่างๆ อย่าง ฮอโมไซกัสและเฮเทอโรไซกัสนั้นใช้สำหรับอธิบายลักษณะจีโนไทป์ที่ตำแหน่งโลคัสหนึ่งๆ บนดีเอ็นเอของสิ่งมีชีวิตที่มีโครโมโซมสองชุด (ดิพลอยด์) โดยฮอโมไซกัสหมายถึงการที่จีโนไทป์นั้นมีอัลลีลสองอันที่เหมือนกันบนโลคัสหนึ่งๆ เฮเทอโรไซกัสหมายถึงการที่จีโนไทป์นั้นมีอัลลีลที่ไม่เหมือนกันสองอันบนโลคัสหนึ่งๆ เฮมิไซกัสหมาถึงการที่จีโนไทป์นั้นมียีนเพียงยีนเดียว ส่วนนัลลิไซกัสหมายถึงการที่จีโนไทป์นั้นไม่มียีนใดๆ อยู่เลย
### ฮอโมไซกัส
การเซลล์หนึ่งๆ จะมียีนหนึ่งๆ เป็นฮอโมไซกัส หมายความว่ามีอัลลีลที่เหมือนกันอยู่บนฮอโมโลกัสโครโมโซมทั้งสองอัน เซลล์หรือสิ่งมีชีวิตนั้นๆ จะถูกเรียกว่าเป็นฮอโมไซโกต สิ่งมีชีวิตพันธฺุ์แท้จะมีลักษณะหนึ่งๆ ที่สนใจ เป็นฮอโมไซกัสเสมอ

### เฮเทอโรไซกัส
### เฮมิไซกัส
### นัลลิไซกัส

## ออโตไซกัสและอัลโลไซกัส
## แฝดเหมือน (โมโนไซโกต) และแฝดต่าง (ไดไซโกต)
## พันธุศาสตร์ประชากร

หมวดหมู่:พันธุศาสตร์คลาสสิก
ความเชื่อมโยงของพันธุกรรม

**ความเชื่อมโยงของพันธุกรรม** () คือแนวโน้มที่ยีนบนโลคัสจำนวนหนึ่งมีโอกาสที่มีถูกถ่ายทอดไปพร้อมกัน โลคัสที่มีตำแหน่งทางกายภาพอยู่ใกล้กันบนโครโมโซมเดียวกันมีแนวโน้มที่จะยังคงอยู่ด้วยกันหลังเกิดการไขว้เปลี่ยนของโครโมโซมในการแบ่งเซลล์แบบไมโอซิส ทำให้เป็นพันธุกรรมที่มีความเชื่อมโยงกัน
## แผนที่ความเชื่อมโยง
แผนที่ความเชื่อมโยง (linkage map) ของสิ่งมีชีวิตสปีชีส์หนึ่งๆ หรือประชากรศึกษากลุ่มหนึ่ง เป็นแผนที่ทางพันธุกรรมที่แสดงตำแหน่งของยีนและตัวบ่งชี้ทางพันธุกรรม (genetic marker) ที่เป็นที่รู้จักกันดีอยู่แล้ว เทียบกันในเชิงความถี่ของการรวมตัวใหม่หลังการแบ่งแยก แต่ไม่ใช่แผนที่ที่แสดงระยะห่างทางกายภาพที่แท้จริงของยีนแต่ละยีนบนโครโมโซม การทำแผนที่ความเชื่อมโยงเป็นขั้นตอนที่สำคัญมากในการหาตำแหน่งของยีนที่ก่อให้เกิดโรคทางพันธุกรรม
หมวดหมู่:พันธุศาสตร์คลาสสิก
แม่น้ำลิมโปโป

**แม่น้ำลิมโปโป** () เป็นแม่น้ำในทวีปแอฟริกาไหลผ่านตอนกลางของประเทศแอฟริกาใต้  มีต้นน้ำอยู่ใกล้เมืองโจฮันเนสเบิร์กในจังหวัดเคาเต็งของแอฟริกาใต้ ไหลไปทางทิศเหนือและตะวันออกเฉียงเหนือ เป็นเส้นเขตแดนส่วนหนึ่งระหว่างประเทศแอฟริกาใต้กับประเทศบอตสวานาและเป็นเส้นเขตแดนทั้งหมดระหว่างแอฟริกาใต้กับประเทศซิมบับเว จากนั้นไหลวกไปทางทิศตะวันออกเฉียงใต้ ผ่านตอนใต้ของประเทศโมซัมบิก ไหลลงสู่มหาสมุทรอินเดีย แม่น้ำมีความยาวราว 1,750 กิโลเมตร แม่น้ำลิมโปโปเป็นแม่น้ำที่ใหญ่เป็นอันดับ 2 ในแอฟริกาที่ไหลลงมหาสมุทรอินเดีย รองจากแม่น้ำแซมบีซี

มีพื้นที่ลุ่มน้ำขนาด 415,000 ตร.กม. (160,200 ตร.ไมล์) และมีอัตราการไหลเฉลี่ยทั้งปี 170 ม³/วินาที ที่บริเวณปากแม่น้ำ

## อ้างอิง

## แหล่งข้อมูลอื่น

*Climate change implications for water resources in the Limpopo River Basin, study by IFPRI
*Green and blue water accounting in the Limpopo and Nile Basins, study by IFPRI
*Limpopo Watercourse Commission (LIMCOM) www.limcom.org
*FROC - Reference frequency of occurrence of fish species in South Africa
* 

หมวดหมู่:แม่น้ำในประเทศแอฟริกาใต้
หมวดหมู่:แม่น้ำในประเทศบอตสวานา
หมวดหมู่:แม่น้ำในประเทศซิมบับเว
หมวดหมู่:แม่น้ำในประเทศโมซัมบิก
หมวดหมู่:แม่น้ำกั้นพรมแดน
โลคัส (พันธุศาสตร์)

ในทางพันธุศาสตร์และการประมวลผลทางวิวัฒนาการ **โลคัส** () หมายถึงตำแหน่งหนึ่ง ๆ บนยีนหรือลำดับดีเอ็นเอซึ่งอยู่บนโครโมโซม ลำดับดีเอ็นเอบนโลคัสหนึ่ง ๆ อาจมีได้หลายแบบแต่ละแบบเรียกว่าอัลลีล () รายการลำดับทั้งหมดของโลคัสบนจีโนมหนึ่ง ๆ ซึ่งเป็นที่รู้ เรียกว่าแผนที่พันธุกรรม (Genetic Map) หรือ กระบวนการทำแผนที่ยีน (gene mapping) คือกระบวนการที่หาโลคัสของลักษณะถ่ายทอดทางชีวภาพหนึ่ง ๆ

## ประวัติและที่มา
ศัพท์ *locus* มาจากภาษาละติน แปลว่า “ตำแหน่ง” หรือ “ที่อยู่” ใช้ในทางพันธุศาสตร์ตั้งแต่มีการศึกษาโครโมโซมและยีนในช่วงต้นศตวรรษที่ 20 เพื่ออธิบายตำแหน่งที่ยีนตั้งอยู่บนโครโมโซม

โลคัส ถือเป็นพื้นฐานของการศึกษาพันธุศาสตร์ ช่วยให้นักวิจัยสามารถเชื่อมโยงลักษณะภายนอกหรือภายในของสิ่งมีชีวิตกับข้อมูลทางพันธุกรรมและจีโนมสมัยใหม่ เช่น GWAS (ย่อมาจาก Genome-Wide Association Study) และ NGS (ย่อมาจาก Next-Generation Sequencing) ต่างอาศัยแนวคิดของโลคัสในการระบุตำแหน่ง ตัวอย่างเช่น โลคัส CFTR บนโครโมโซม 7q31.2 เป็นตำแหน่งของยีนที่เมื่อกลายพันธุ์จะทำให้เกิดโรค Cystic fibrosis เป็นต้น นอกจากนี้ยังเป็นพื้นฐานในการวิเคราะห์ลิงก์พันธุกรรม (Genetic Linkage) ซึ่งอาศัยระยะห่างระหว่างโลคัสต่าง ๆ บนโครโมโซมเพื่อประเมินโอกาสที่อัลลีลต่าง ๆ จะถูกสืบทอดร่วมกัน

แม้ในยุคที่การเขียนแบบดิจิทัลเข้ามามากขึ้น แต่ “ตำแหน่งบนโครโมโซม” หรือโลคัสยังคงเป็นแนวทางสำคัญในงานศึกษา เช่น การวิเคราะห์ linkage disequilibrium การสร้างแผนที่ haplotype และ gene-environment interaction
หมวดหมู่:โครโมโซม
หมวดหมู่:พันธุศาสตร์คลาสสิก
เหตุรถไฟตกรางในมณฑลเจียงซี พ.ศ. 2553

**เหตุรถไฟตกรางในมณฑลเจียงซี พ.ศ. 2553** เกิดขึ้นเมื่อเวลา 2.10 น. ตามเวลามาตรฐานจีน (UTC+8) ของวันที่ 23 พฤษภาคม พ.ศ. 2553 โดยรถไฟ เค853 ขณะกำลังเดินทางจากเซี่ยงไฮ้ไปยังกุ้ยหลินประสบอุบัติเหตุตกรางในเขตภูเขาของอำเภอตงเซียน ภายในเขตนครฝูโจว มณฑลเจียงซี ทำให้มีผู้เสียชีวิตอย่างน้อย 19 คน และได้รับบาดเจ็บอีก 71 คน รวมมีผู้รอดชีวิตได้รับการช่วยเหลืออย่างน้อย 53 คน และอีก 280 คนถูกนำตัวออกจากรถไฟ ภายในเวลา 12 ชั่วโมง ผู้รอดชีวิตทั้งหมดถูกนำตัวออกจากพื้นที่ขณะยังมีความพยายามช่วยเหลือ

## เหตุการณ์
ตามข้อมูลของกระทรวงการรถไฟ รถไฟดังกล่าวตกรางจากรอยร้าวบนรางที่เกิดขึ้นจากดินถล่ม ดินถล่มดังกล่าวเกิดขึ้นไม่กี่วันก่อนหน้าซึ่งมีฝนตกลงมาอย่างหนักและเกิดอุทกภัยในพื้นที่ ซึ่งพายุล่าสุดที่เกิดขึ้นในพื้นที่นั้นทำให้ต้องอพยพประชาชนไปถึง 44,600 คน และอีกกว่า 1.46 ล้านคนได้รับผลกระทบจากพายุนั้นด้วย เหตุดังกล่าวทำให้ตู้โดยสารรถไฟจำนวน 8 จากทั้งหมด 17 ตู้ตกราง บางตู้ถูกพบว่าพลิกคว่ำ และมีตู้หนึ่งที่กล่าวว่า "หมุนบิดและชนกับตู้อื่น" 

## อ้างอิง

หมวดหมู่:อุบัติเหตุทางรถไฟในประเทศจีน
แม่น้ำแซมบีซี

**แม่น้ำแซมบีซี** หรือ **แม่น้ำซัมเบซี** () เป็นแม่น้ำที่ยาวเป็นอันดับ 4 ของทวีปแอฟริกา และเป็นแม่น้ำแอฟริกาที่ใหญ่ที่สุดที่ไหลลงมหาสมุทรอินเดีย มีปริมาณน้ำไหล 1,390,000 ตร.กม. (540,000 ตร.ไมล์) น้อยกว่าแม่น้ำไนล์ไม่ถึงกึ่งหนึ่ง แม่น้ำมีความยาว 3,540 กิโลเมตร (2,200 ไมล์) มีต้นน้ำอยู่ทางตะวันออกของประเทศแองโกลาไหลไปทางตะวันออกเฉียงใต้ เข้าไปทางด้านตะวันตกของประเทศแซมเบียแล้วไหลไปทางใต้ เป็นเส้นเขตแดนกับประเทศบอตสวานา จากนั้นวกไปทางตะวันออก เป็นเส้นเขตแดนระหว่างประเทศแซมเบียกับประเทศซิมบับเว เข้าไปทางตอนกลางของประเทศโมซัมบิก ลงสู่ช่องแคบโมซัมบิกที่เมืองชีนเด แม่น้ำใช้เดินเรือได้ 3 ช่วงโดยมีแก่งและน้ำตกวิกตอเรียกั้นขวางอยู่เป็นตอน ๆ แควที่สำคัญได้แก่ แม่น้ำกาฟูเอ แม่น้ำลูอาวา แม่น้ำชิเร แม่น้ำโชเบ และแม่น้ำซานยาตี 

บริเวณเขตแดนประเทศแซมเบียและซิมบับเวมีการสร้างเขื่อนคารีบา สร้างขึ้นเมื่อปี ค.ศ. 1958 ทำให้เกิดเป็นอ่างเก็บน้ำขนาดใหญ่ คือ ทะเลสาบคารีบา ถือเป็นทะเลสาบที่มนุษย์สร้างขึ้นที่ใหญ่ที่สุดในโลก

## อ้างอิง

## แหล่งข้อมูลอื่น

* Information and a map of the Zambezi's watershed
* Zambezi Expedition - Fighting Malaria on the "River of Life" 
* 
* The Zambezi Society
* Map of Africa's river basins
* Bibliography on Water Resources and International Law  Peace Palace Library
* The Nature Conservancy's Great Rivers Partnership works to conserve the Zambezi River

หมวดหมู่:แม่น้ำในประเทศแองโกลา
หมวดหมู่:แม่น้ำในประเทศโมซัมบิก
หมวดหมู่:แม่น้ำในประเทศแซมเบีย
หมวดหมู่:แม่น้ำในประเทศซิมบับเว
หมวดหมู่:แม่น้ำในประเทศนามิเบีย
ซ
โลคัสลักษณะถ่ายทอดเชิงปริมาณ

**ลักษณะถ่ายทอดเชิงปริมาณ** () หมายถึงฟีโนไทป์บางชนิดที่มีระดับแสดงออกแตกต่างกันไปหลายระดับ เช่น ส่วนสูง สีผิว ซึ่งสามารถอธิบายได้ด้วยผลของการมียีนควบคุมลักษณะหลายยีนและสิ่งแวดล้อม และ**โลคัสลักษณะถ่ายทอดเชิงปริมาณ** () เป็นชุดของดีเอ็นเอที่ประกอบด้วยลำดับของยีนหรือชุดของการเชื่อมโยงของยีนหลายตัวซึ่งทำให้เกิดลักษณะถ่ายทอดเชิงปริมาณดังกล่าว การสร้างแผนที่แสดงตำแหน่งของยีนบนจีโนมซึ่งทำให้เกิดลักษณะถ่ายทอดเชิงปริมาณลักษณะหนึ่งๆ ทำได้โดยใช้ป้ายชื่อโมเลกุลเช่น AFLP หรือ SNP ซึ่งเป็นที่นิยมมากกว่า ขั้นตอนนี้เป็นขั้นตอนแรกเริ่มในการระบุและถอดรหัสลำดับของยีนจริงๆ ที่ทำให้เกิดความแตกต่างของลักษณะถ่ายทอดนั้นๆ
หมวดหมู่:พันธุศาสตร์คลาสสิก
หมวดหมู่:สถิติพันธุศาสตร์
ความเชื่อหลักของอณูชีววิทยา

**ความเชื่อหลักของอณูชีววิทยา** หรือ **หลักเกณฑ์กลางสำหรับชีววิทยาโมเลกุล** () นั้นมีการพูดถึงครั้งแรกโดย ฟรานซิส คริก ใน ค.ศ. 1958 และมีกล่าวซ้ำในบทความซึ่งตีพิมพ์ในวารสารเนเจอร์ เมื่อปี ค.ศ. 1970 ว่า

thumb|right|160px|การไหลของข้อมูลในระบบเชิงชีวะ
"ความเชื่อหลักของอณูชีววิทยาคือรายละเอียดโดยละเอียดขั้นต่อขั้นของการส่งต่อข้อมูล โดยระบุชัดเจนว่าข้อมูลไม่อาจถูกส่งย้อนจากโปรตีนกลับไปเป็นโปรตีนหรือกรดนิวคลิอิกได้"

กล่าวคือ กระบวนการสร้างโปรตีนนั้นเป็นกระบวนการที่ไม่สามารถเกิดย้อนกลับได้ ไม่สามารถสร้างดีเอ็นเอโดยมีโปรตีนเป็นต้นแบบได้

หลักเกณฑ์ดังกล่าวเป็นกรอบความเข้าใจการถ่ายทอดข้อมูลลำดับระหว่างข้อมูลข้อมูลลำดับ โดยในกรณีที่พบได้ทั่วไป จะขนส่งโพลิเมอร์ชีวภาพในสิ่งมีชีวิต โพลิเมอร์ชีวภาพแบ่งออกเป็น 3 ระดับใหญ่ ๆ ได้แก่ ดีเอ็นเอ อาร์เอ็นเอ (ทั้งสองเป็นกรดนิวคลีอิกทั้งคู่) และโปรตีน มีการถ่ายทอดข้อมูลโดยตรงที่เป็นไปได้จำนวน 3×3 = 9 วิธี ที่เกิดขึ้นระหว่างการถ่ายทอดข้อมูลเหล่านี้ หลักเกณฑ์ดังกล่าวได้แบ่งประเภททั้ง 9 วิธีนี้ออกเป็นสามประเภท ประเภทละสามวิธี คือ การถ่ายทอดทั่วไป 3 วิธี ซึ่งเชื่อกันว่าเกิดขึ้นตามปกติในเซลล์ส่วนใหญ่, การถ่ายทอดพิเศษ 3 วิธี ซึ่งเป็นที่รู้จัก แต่เกิดขึ้นเฉพาะเมื่ออยู่สภาวะที่เจาะจงในกรณีของไวรัสบางชนิดหรือในห้องปฏิบัติการ และการถ่ายทอดที่ยังไม่เป็นที่ทราบกันอีก 3 วิธี การถ่ายทอดทั่วไปอธิบายการไหลทั่วไปของข้อมูลทางชีววิทยา ซึ่งดีเอ็นเอสามารถคัดลอกตัวเองเป็นดีเอ็นเอ ข้อมูลดีเอ็นเอสามารถคัดลอกต่อเป็นเอ็มอาร์เอ็นเอได้ (การถอดรหัส) และโปรตีนสามารถถูกสังเคราะห์ได้โดยใช้ข้อมูลในเอ็มอาร์เอ็นเอเป็นแบบ (การแปลรหัส)

## พรีออน

พรีออนเป็นโปรตีนที่สามารถจำลองตัวเองได้ เป็นตัวการก่อโรค CJD โรควัวบ้า และโรคคูรู ปัจจุบันพบว่าการจำลองตัวเองของพรีออนก็อยู่ภายใต้กฎการคัดเลือกโดยธรรมชาติ เช่นเดียวกับกรดนิวคลีอิก การจำลองตัวเองของพรีออนเป็นตัวอย่างที่ขัดกับความเชื่อหลักของอณูชีววิทยา

## อ้างอิง

หมวดหมู่:อณูชีววิทยา
หมวดหมู่:อณูพันธุศาสตร์
เอฟเอคอมมิวนิตีชีลด์

**เอฟเอคอมมิวนิตีชีลด์** () หรือเดิมใช้ชื่อว่า **แชริตีชีลด์** (Charity Shield) เป็นการแข่งขันฟุตบอลอังกฤษประจำปี ระหว่างผู้ชนะเลิศพรีเมียร์ลีกกับผู้ชนะในการแข่งขันเอฟเอคัพในฤดูกาลล่าสุด จัดขึ้นที่สนามเวมบลีย์ หากผู้ชนะในพรีเมียร์ลีกเป็นทีมที่ชนะในเอฟเอคัพด้วยแล้ว จะแข่งขันกับรองชนะเลิศในพรีเมียร์ลีกแทน การแข่งขันจัดขึ้นโดยสมาคมฟุตบอลอังกฤษโดยจะนำรายได้จากการแข่งขันเพื่อช่วยเหลือกิจกรรมด้านสังคมและการกุศลทั่วประเทศ รายได้จากค่าตั๋วและการขายรายการแต่ละนัดจะแจกจ่ายให้กับ 124 สโมสรที่ร่วมเข้าแข่งขันในเอฟเอคัพในรอบแรก สำหรับการทำกิจกรรมการกุศลของแต่ละทีม ส่วนที่เหลือจะนำไปให้องค์กรการกุศลที่ร่วมกับสมาคม การแข่งขันจัดขึ้นครั้งแรกในฤดูกาล 1908–09 โดยแทนที่เชริฟฟ์ออฟลอนดอนแชริตีชีลด์

## ทำเนียบผู้ชนะเลิศ

## อ้างอิง

## แหล่งข้อมูลอื่น
* Official site at TheFA.com

หมวดหมู่:การแข่งขันฟุตบอลถ้วยในประเทศอังกฤษ

หมวดหมู่:ฟุตบอลซูเปอร์คัพแห่งชาติ
สายธาร (อัลบั้ม)

**สายธาร** เป็นอัลบั้มชุดแรกของ ต้น สุชาติ ชวางกูร อำนวยการผลิตโดย วิชัย ปุญญะยันต์
### ทีมงานเพลง
* เรียบเรียงดนตรี : วิชัย ปุญญะยันต์
* บรรเลงโดย : วง พิ้งค์ แพนเตอร์
* มิกซ์เสียงโดย : Robert Newton
* บันทึกเสียงโดย : ส่องแสง วิเศษคามิน

## รายชื่อเพลง
*หน้า 1*

# สายธาร (คำร้อง) ปัญญา ประดิษฐ์ธรรม
# ภวังค์รัก (คำร้อง) ปัญญา ประดิษฐ์ธรรม
# ด้วยรัก (คำร้อง) ณรงค์ฤทธิ์ ยงจินดารัตน์
# ฝากรักมากับเสียงเพลง (คำร้อง) ณรงค์ฤทธิ์ ยงจินดารัตน์
# คืนนี้มีเพียงดาว (คำร้อง) ณรงค์ฤทธิ์ ยงจินดารัตน์
# ใจรัก (คำร้อง) ปัญญา ประดิษฐ์ธรรม

*หน้า 2*

# ดวงฤดี (คำร้อง) ปัญญา ประดิษฐ์ธรรม
# รักเธอหมดหัวใจ (คำร้อง) วินัย รุ่งอนันต์
# เธอลืม (คำร้อง) ปิยะพล เอนกบุณย์
# เยิน (คำร้อง) สุชาติ ชวางกูร
# ตะวันแห่งรัก (คำร้อง) วินัย รุ่งอนันต์
# ฝัน (คำร้อง) ชูชัต เลิศเสนาะวจี

หมวดหมู่:อัลบั้มเพลงของสุชาติ ชวางกูร

## อ้างอิง

ข้อมูลจาก cassette tape สุชาติ ชวางกูร อัลบั้ม สายธาร
หญ้าทราย

**หญ้าทราย** (, ) เป็นพืชวงศ์หญ้าและพืชหลายฤดู มีเหง้า ออกรากที่โคนเหง้า ต้นสูง 50 - 100 เซนติเมตร ใบเป็นเส้นตรง ยาว 15-30 เซนติเมตร มีปลอกหุ้มบริเวณข้อ เห็นเป็นขอบชัดเจน มีขน ดอกเป็นดอกช่อแบบพานิเคิลยาว 5-12 เซนติเมตร ประกอบด้วยช่อดอกย่อย 10 - 15 ช่อ และช่อยาว 2-3 เซนติเมตร ในประเทศไทย ออกดอกช่วง พฤศจิกายน - ธันวาคม ขยายพันธุ์ด้วยเหง้าและเมล็ด การสังเคราะห์ด้วยแสงคาดว่ามีการตรึงคาร์บอนแบบ C3 ชอบดินชื้นแฉะ พบในนาข้าว และที่ลุ่มน้ำขังทั้วประเทศไทย
## อ้างอิง
* Noda, K., Teerawatsakul, M., Prakongvongs, C., Chaiwiratnukul, L.1994. Major weed in Thailand. Ministry of Agriculture and cooperative
 หมวดหมู่:หญ้า